VIIENDA KOOSSEISU

OTSUS

Haapsalu,			26. oktoober 2007 nr 
									Eelnõu

Vara võõrandamine otsustuskorras
(Jalaka tn 1a-29, Haapsalu)

Võttes arvesse linnavalitsuse ettepanekut ja juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.4, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1.	Müüa otsustuskorras üürnikule üürilepinguga koormatud korteriomand asukohaga Jalaka 1a-29, Haapsalu, Läänemaa (kinnistu andmed: katastriüksuse nr 18301:010:1100, katastriüksuse pindalaga 2248 m2, maa sihtotstarbega korruselamumaa) alljärgnevalt:

1.1	435/18126 mõttelist osa maatükist ja ehitistest ning reaalosana eluruum nr 29, üldpindalaga 43,5 m2, kinnistusraamatu registriosa nr 2207032, hinnaga 400 000 (nelisada tuhat) Eesti krooni Katrin Tiido’le.

2. Korteriomandi ostuhind Eesti kroonides tuleb punktides 1.1 nimetatud Ostjal tasuda ja kanda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma 3 (kolme) pangapäeva jooksul peale ostu-müügilepingu sõlmimist. Korteriomandi notariaalne ostu-müügileping tuleb Ostjal sõlmida 60 (kuuekümne) päeva jooksul otsuse Ostjale teatavakstegemisest, s.t 60 (kuuekümne) päeva jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel otsuse p 1.1 nimetatud Ostja poolt kuulub otsus Haapsalu Linnavolikogu poolt osaliselt või tervikuna kehtetuks tunnistamisele vastava otsuse tegemise teel.

3.	Notaritasu korteriomandi ostu-müügilepingu vormistamise eest maksavad korteriomandi Ostja.

4.	Volitada Haapsalu linna nimel ostu-müügilepingule alla kirjutama maaregistri spetsialist Marju Kohtring.

5.	Linnavolikogu kantseleil teha otsus teatavaks Ostjale koopia väljastamisega posti teel tähtkirjaga.

6.	Otsus jõustub teatavakstegemisest.

7.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Vara võõrandamine otsustuskorras (Jalaka tn 1a-29, Haapsalu)“

Eluruumi Jalaka tn 1a-29, Haapsalu üürnik Katrin Tiido esitas taotluse, milles soovib osta tema poolt üüritava eluruumi. OÜ Aarete Kinnisvara eksperthinnangu alusel on korteriomandi hind 23.05.2007 seisuga 400 000 krooni. Linnavalitsus teeb ettepaneku vastavalt eluasemekomisjoni 17.09.2007 protokolli nr 6 otsusele nr 5.

Nimetatud eluruum on olnud Haapsalu Wiedemanni Gümnaasiumi kasutuses. Linnavalitsus teeb ettepaneku eelnõu otsusena vastu võtta.

Martin Schwindt
Aselinnapea